RESOLUCIÓN PRESIDENCIAL DESIGNANDO TRIBUNAL E DATAS DA SÚA CONSTITUCIÓN E REALIZACIÓN DO PRIMEIRO EXERCICIO (PRAZA TÉCNICO DE EMPREGO).
ADMINISTRACIÓN LOCAL — Provincial — Deputación Provincial (Persoal, oposicións, 30/06/2015)

A deputada delegada de Persoal, en virtude das competencias delegadas da Presidencia, ditou a seguinte “Na páxina web e nos taboleiros de anuncios desta Deputación Provincial publicouse a Resolución do 12 de xuño de 2015 pola que se fixo pública a relación provisional de aspirantes admitidos e excluídos ó proceso selectivo convocado pola Resolución Presidencial de 12 de maio de 2015 para cubrir interinamente unha praza de técnico de formación e emprego vacante no cadro de persoal funcionario da Deputación de Pontevedra. De acordo co disposto nas bases VII e VIII da convocatoria e no artigo 20 do Real decreto 364/95, de 20 de marzo, Desestimar a reclamación presentada por Don Joaquín Lede Martínez por carecer da titulación esixida para acceder á praza convocada, ó terse contemplado nas bases única e exclusivamente as relativas ao ámbito das relacións laborais e xestión de recursos humanos. Aprobar a relación definitiva de aspirantes admitidos e excluídos publicada na páxina web e nos taboleiros de anuncios da Deputación Provincial o 12 de xuño de 2015 Designar os membros que integrarán o tribunal cualificador e determinar as datas en que terán lugar a súa constitución e a realización do primeiro exercicio: Presidente: Titular: Don Manuel Corujo Castro, xefe de Sección Promoción de Emprego da Excma. Deputación Provincial. Suplente: Dona Mª Jesús Torres Peón, xefa do Servizo de Recursos Humanos e Formación da Excma. Deputación Provincial de Pontevedra. Secretario: Titular: Don Gabriel Rodríguez Alonso, xefe do Servizo de Asistencia Intermunicipal da Excma. Deputación Provincial de Pontevedra. Suplente: Dona Sonia Mateos Escudero, xefa de Servizos Administrativos de Infraestruturas da Excma. Deputación Provincial de Pontevedra. Vogais: Titular: Dona Carmen Mª Chaves Álvarez, técnica en Formación e Emprego da Excma. Deputación Provincial de Pontevedra. Suplente: Dona María Luisa González López, técnica en Administración de Persoal da Excma. Deputación Provincial de Pontevedra. Titular: Don Antonio Torrón Casal, técnico de Xestión Económica e Patrimonio da Excma. Deputación Provincial de Pontevedra. Suplente: Dona Marina Piñeiro Novo, xefa de Servizo de Cooperación da Excma. Deputación Provincial de Pontevedra. Titular: Don José Antonio Gulías Varela, xefe de Sección adscrito ó Centro Príncipe Felipe. Suplente: Don Mariano Gómez-Ulla Álvarez, xefe do Servizo de Deportes da Excma. Deputación Provincial de Pontevedra. Cuarto. Convocatoria de constitución do tribunal e realización das probas A constitución do tribunal terá lugar o día 20 de xullo de 2015 ás 9:00 horas, no Pazo provincial. O primeiro exercicio terá lugar o día 22 de xullo de 2015 ás 9:00 horas, no Pazo Provincial. De acordo co disposto nas bases da convocatoria, os membros dos tribunais deberán absterse de intervir, comunicándollo ó presidente, cando concorran neles algunha das circunstancias previstas no artigo 28 da Lei 30/92, de réxime xurídico das administracións públicas e do procedemento administrativo común, ou cando realizase tarefas de preparación de aspirantes durante os cinco anos anteriores á publicación desta convocatoria. Os aspirantes tamén poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da citada Lei 30/92. Os aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base quinta da convocatoria, os dereitos de exame reintegraránselles de oficio ós interesados excluídos da relación de admitidos.” O que lle comunico para o seu coñecemento e demais efectos. Contra esta Resolución poderase interpoñer un recurso potestativo de reposición ante o mesmo órgano que a ditou nun prazo dun mes a partir do día seguinte ó desta notificación (artigos 107 e 117 da Lei 30/92, de 26 de novembro, de réxime xurídico das administracións públicas e do procedemento administrativo común, modificada pola Lei 4/99, de 13 de xaneiro) ou ben un recurso contencioso-administrativo ante o Xulgado do Contencioso-Administrativo de Pontevedra, de conformidade co artigo 46 da Lei 29/98, de 13 de xullo, reguladora da Xurisdicción Contencioso-Administrativa. Todo isto sen prexuízo de que poida utilizar calquera outro recurso que estime conveniente. Pontevedra, 26 de xuño de 2015.—O secretario, Carlos Cuadrado Romay.